

 **REPUBLIKA HRVATSKA**

**BRODSKO - POSAVSKA ŽUPANIJA**

 **OPĆINA GARČIN**

 **OPĆINSKO VIJEĆE**

Klasa: 021-01/16-01/26

Ur.broj: 2178/06-16-01-1

# Z A P I S N I K

***o radu 26. sjednice Općinskog vijeća***

***općine Garčin***

***održane 14. prosinca 2016. g.***

***Garčin, prosinac 2016. g.***

***Z A P I S N I K***

***o radu 26. sjednice Općinskog vijeća općine Garčin održane 14.prosinca 2016. g. u prostorijama općine Garčin***

Sjednica je započela s radom u 18,00 sati.

**Nazočni članovi Općinskog vijeća:** Mato Jerković, Irena Katalinić, Blaženka Trabalko, Suzana Šimić, Željko Šimić, Josip Dubac, Zvonko Kampić, Zdravko Dražić, Alen Štefančić, Ivša Poličić, Josip Vološen,

**Izočni**:Željko Plaščević, Vlado Jagnjić, Dinko Vučinić,

**Ostali nazočni**: Mato Grgić- općinski načelnik, Željko Norac-zamjenik načelnika, Miroslav Štefanac - pročelnik Jedinstvenog upravnog odjela, Ivana Klišanić-administrativni tajnik, Ivana Matovinović – računovodstveni referent, Ivica Ninković – komunalni redar

Predsjednik **Mato Jerković** pozdravlja nazočne i predlaže slijedeći

***DNEVNI RED***

**- Usvajanje Zapisnika sa 25. sjednice Općinskog vijeća**

 **1. Vijećnička pitanja**

**2. Prijedlog i donošenje izmjena i dopuna proračuna Općine Garčin za**

 **2016.g.**

2.1.Prijedlog i donošenje izmjena i dopuna Programa gradnje objekata i

 uređaja komunalne infrastrukture u Općini Garčin za 2016.g.

2.2.Prijedlog i donošenje izmjena i dopuna Programa kapitalnih ulaganja i

 dodatnih ulaganja na nefinancijskoj imovini na području Općine Garčin

 za 2016.g.

2.3 Prijedlog i donošenje izmjene i dopune programa održavanja komunalne

 infrastrukture u 2016.g.

2.4.Prijedlog i donošenje izmjene i dopune Programa javnih potreba i

 potrebitih sredstava u područjima kulture, športa te socijalne skrbi za koje

 se sredstva izdvajaju u proračunu Općine Garčin za 2016.g.

2.5.Prijedlog i donošenje izmjene i dopune programa vatrogastva i zaštite od požara i civilne zaštite za koje se sredstva izdvajaju iz proračuna Općine Garčin za 2016.g.

2.6. Prijedlog i donošenje izmjena i dopuna Plana razvojnih programa za 2016.

 **3. Prijedlog i donošenje Proračuna općine Garčin za 2017.g.**

3.1. Prijedlog i donošenje Programa gradnje objekata i uređaja komunalne infrastrukture u Općini Garčin za 2017.g.

3.2. Prijedlog i donošenje programa kapitalnih ulaganja i dodatnih ulaganja na nefinancijskoj imovini na području Općine Garčin za 2017.g.

3.3. Prijedlog i donošenje programa održavanja komunalne infrastrukture u 2017.g.

3.4. Program poboljšanja standarda i kvalitete života stanovništva Općine Garčin za 2017.g.

3.5. Plan razvojnih programa Općine Garčin za razdoblje 2017.do 2018.

1. **Prijedlog i donošenje Odluke o izvršenju proračuna općine Garčin za 2016.g.**
2. **Godišnji plan davanja koncesija**
3. **Prijedlog za dodjelu županijskih javnih priznanja**

Dnevni redje jednoglasno usvojen uz dopunu s jednom točkom i to: Projekt Brod II – zahtjev za plaćanje projektne dokumentacije

Zapisnik sa 25.sjednice je jednoglasno usvojen.

1. **TOČKA – Vijećnička pitanja**

- Izvješće načelnika o radu u proteklom periodu

- završena javna rasvjeta u Zadubravlju – započeli radovi na montaži nadstrešnice na groblju

- radovi na mostu na Lateralnom kanalu su pri kraju – dobili smo 400.000,00 kn od Ministarstva regionalnog razvoja i fondova EU

- naručen je projekt za mrtvačnicu u Vrhovini

- javni radovi su završeni, osim programa Mladi za EU i stučnog osposobljavanja

- proveden je natječaj za studente

- objavljen javni poziv za Program predškole – za upis djece

- obilježen blagdan Sv. Nikole podjelom paketića

- nasuli smo ceste u Bickom Selu i Zadubravlju

- u tijeku pregovori oko postavljanja antenskog stupa u Zadubravlju

- u tijeku rješavanje proširenja groblja u Klokočeviku – otkup parcele

- posađeno oko 150 sadnica novog drveće

- pomogli smo oko opremanja školske kuhinje

- završena je procjena nekretnina u vlasništvu Općine

- riješeni imovinsko-pravni poslovi za dom u Klokočeviku

- naplata prihoda od vodne naknade u narednom periodu će preći na općine

**Vijećnik Poličić** je pitao da li je nešto poduzeto u vezi pješačkih prijelaza o kojima se govorilo na jednoj od prošlih sjednica.

**Načelnik** je rekao da je dva puta upućen poziv ŽUC-u te da za sada još nemamo nikakav odgovor. Ponoviti ćemo dopis

**Predsjednik** je pitao da li se na nadvožnjaku u Zadubravlju može postaviti rasvjeta, mještani su pitali zbog djece koja idu u školu. Rekao je da im je već rekao da je to u nadležnosti HAC-a, ali oni i dalje inzistiraju navodeći neke primjere gdje ima rasvjete. Također je rekao da je tamo specifična situacija jer je selo podjeljeno na dva dijela.

**Načelnik** je rekao da se nigdje u rasponu od 100 metara od pojasa autoceste ne mogu izvoditi radovi. To je pitanje koje je bilo već na vijeću i na koje smo reagirali i dobili odgovor za koji već znate a to je da nije nadležnost ŽUC-a već HAC-a.

Zamjenik načelnika **Norac** je rekao da se evidentira da je cesta prema nog. igralištu u Selni pokidana prilikom voženja repe kao i jedna rora na čupriji, te moli da komunalni redar izađe na teren.

 **2. TOČKA - Prijedlog i donošenje izmjena i dopuna proračuna Općine Garčin za**

 **2016.g.**

**Predsjednik** daje riječ **načelniku** koji kaže da se planirani proračun povećao za skoro 3 mil.kuna prihoda jer smo dosta sredstava dobili na natječajima od države i županije. Dosta je toga odrađeno te smatra da trebamo biti zadovoljni. Obuhvaćena su sva područja te je odrađeno sve što je i traženo.

Pitanja i nejasnoća nije bilo te je stoga Rebalans proračuna Općine Garčin za 2016.g. jednoglasno i usvojen sa svim popratnim Programima koji se odnose na njega.

1. **TOČKA -** **Prijedlog i donošenje Proračuna općine Garčin za 2017.g**

**Predsjednik** daje riječ **načelniku** koji kaže da je planirani proračun za 2017.g. skoro duplo veći jer sve što planiramo kandidirati prema fondovima EU moramo i planirati u proračunu, tako da bi naš osnovni proračun bio oko 9 mil. kuna a ostalo su sredstva fondova, konkretno, samo za pješačke staze nam treba oko 7,5 mil.kuna. Tu je još asfaltiranje najveće ulice u Trnjanima – Voćarske, rekonstrukcija i dogradnja doma u Garčinu, izgradnja Vatrogasnog doma, objekat na igralištu u Sapcima i sl.

Također je predložio da se stavi amandman na Proračun te da se doda izgradnja mrtvačnice u Vrhovini.

Pitanja i nejasnoća nije bilo te je stoga proračun Općine Garčin za 2017.g. jednoglasno i usvojen uz sve Programe koji su njegov sastavni dio.

 **4. TOČKA** - **Prijedlog i donošenje Odluke o izvršenju proračuna općine Garčin za**

 **2016.g.**

Ova Odluka je sastavni dio proračuna te je također jednoglasno i usvojena**.**

1. **TOČKA - Godišnji plan davanja koncesija**

**Predsjednik** daje riječ **pročelniku** koji kaže da je naša obveza svake godine do kraja godine potrebno donijeti godišnji Plan davanja koncesija za iduću godinu.

Pitanja i nejasnoća nije bilo.

Godišnji plan davanja koncesija je jednoglasno usvojen.

1. **TOČKA** - **Prijedlog za dodjelu županijskih javnih priznanja**

**Predsjednik** je otvorio raspravu i pitao da li tko ima kakav prijedlog.

Prijedloga nije bilo te je načelnik predložio Osnovnu školu „Vjekoslav Klaić“ Garčin za 260 godina postojanja i ako takva jedna je od najstarijih.

Prijedlog je jednoglasno prihvaćen.

1. **TOČKA – Projekt Brod II – sufinanciranje projektne dokumentacije**

**Predsjednik** daje riječ **načelniku** koji kaže da je Županijska skupština donijela Odluku da općine kao suvlasnici Vodovoda u iznosu od 0,01 % plate određene iznose za sufinanciranje projektne dokumentacije projekta Brod II, koji se konkretno niti ne tiću općina. Također je ta odluke donesena bez konzultacije s općinama, tako da su se načelnici istočnog dijela Brodsko-posavske županije dogovorili da općinska vijeća donesu odluku kojom se taj zahtjev odbija.

Nejasnoća nije bilo, te je prijedlog jednoglasno usvojen da se donese Odluka o odbijanju zahtjeva za plaćanje.

Predsjednik je predložio da se svećana sjednica održi u ponedjeljak 19.12. u 18,00 sati s čime su se vjećnici jednoglasno složili.

Sjednica je završila s radom u 19,15 sati.

Zapisnik vodila: Predsjednik Općinskog vijeća Ivana Klišanić Mato Jerković